CELEX: 32007R1353
Language: et
Date: 2007-11-20
Title: Komisjoni määrus (EÜ) nr 1353/2007, 20. november 2007 , millega muudetakse nõukogu määruse (EMÜ) nr 2377/90 (milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes) I lisa seoses monensiini, lasalotsiidi ja tülvalosiiniga (EMPs kohaldatav tekst)

21.11.2007   
            
            
               ET
            
            
               Euroopa Liidu Teataja
            
            
               L 303/6
            
         
      KOMISJONI MÄÄRUS (EÜ) nr 1353/2007,
   20. november 2007,
   millega muudetakse nõukogu määruse (EMÜ) nr 2377/90 (milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes) I lisa seoses monensiini, lasalotsiidi ja tülvalosiiniga
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes, (1) eriti selle artiklit 2,
   võttes arvesse Euroopa Ravimiameti arvamust, mille on sõnastanud veterinaarravimite komitee,
   ning arvestades järgmist:
   
               (1)
            
            
               Kõiki farmakoloogilisi toimeaineid, mida kasutatakse ühenduses toiduloomadele ette nähtud veterinaarravimites, tuleks hinnata vastavalt määrusele (EMÜ) nr 2377/90.
            
         
               (2)
            
            
               Euroopa Ravimiametile on esitatud taotlus kehtestada ravimijääkide piirnormid ionofooride gruppi kuuluva antibiootikumi ja koktsidiostaatikumi monensiini jaoks. Veterinaarravimite komitee soovituse kohaselt tuleks kõnealune aine lisada määruse (EMÜ) nr 2377/90 I lisa tabelisse seoses veistega (lihaskude, rasvkude, maks, neer ja piim).
            
         
               (3)
            
            
               Lasalotsiid on praegu kuni analüüsimeetodi valideerimiseni kantud määruse (EMÜ) nr 2377/90 I lisasse seoses kodulindude lihaskoe, naha ja rasvkoe, maksa ja neerudega ning määruse (EMÜ) nr 2377/90 III lisasse seoses kodulindudega, kellelt saadakse inimtoiduks ette nähtud mune. Teaduslikud uuringud on nüüd lõpule jõudnud ning veterinaarravimite komitee on analüüsimeetodi valideerinud. Lasalotsiid kuulub koktsidiostaatikumi omadustega antibiootiliste ionofooride gruppi. Seetõttu tuleks lasalotsiid lisada uue punktina 1.2.16 määruse (EMÜ) nr 2377/90 I lisasse seoses kodulindudega, kellelt saadakse inimtoiduks ette nähtud mune, samal ajal tuleks lasalotsiidi käsitlev kanne määruse (EMÜ) nr 2377/90 I lisa punktist 2.4.4 välja jätta.
            
         
               (4)
            
            
               Makroliidide gruppi kuuluv antibiootikum atsetüülisovalerüültülosiin on praegu kantud määruse (EMÜ) nr 2377/90 I lisasse seoses sigade ja kodulindudega. Euroopa Ravimiametile on teatatud nimetatud toimeaine rahvusvahelise mittekaubandusliku nimetuse (INN) muutumisest. Aine nimetus atsetüülisovalerüültülosiin tuleb asendada uue nimetusega (INN) tülvalosiin.
            
         
               (5)
            
            
               Seetõttu tuleks määrust (EMÜ) nr 2377/90 vastavalt muuta.
            
         
               (6)
            
            
               Enne käesoleva määruse kohaldamist tuleks anda liikmesriikidele piisavalt aega, et nad saaksid käesoleva määruse sätete arvestamiseks teha kõik käesolevat määrust silmas pidades vajalikud kohandused kõnealuste veterinaarravimite müügilubadesse, mis on antud vastavalt Euroopa Parlamendi ja nõukogu 6. novembri 2001. aasta direktiivile 2001/82/EÜ veterinaarravimeid käsitlevate ühenduse eeskirjade kohta. (2)
               
            
         
               (7)
            
            
               Käesolevas määruses sätestatud meetmed on kooskõlas veterinaarravimite alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EMÜ) nr 2377/90 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Käesolevat määrust kohaldatakse alates 20. jaanuarist 2008.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. november 2007
      
         
            Komisjoni nimel
         
         
            asepresident
         
         Günter VERHEUGEN
         
      
   
   
      (1)  EÜT L 224, 18.8.1990, lk 1. Määrust on viimati muudetud komisjoni määrusega (EÜ) nr 1323/2007 (ELT L 294, 13.11.2007, lk 11).
   
      (2)  EÜT L 311, 28.11.2001, lk 1. Direktiivi on viimati muudetud direktiiviga 2004/28/EÜ (ELT L 136, 30.4.2004, lk 58).
   
      LISA
      Määruse (EMÜ) nr 2377/90 I lisa muudetakse järgmiselt:
      
                  1)
               
               
                  punktis 1.2.4. asendatakse kanne „Atsetüülisovalerüültülosiin” järgmisega:
                  1.2.4.   Makroliidid
                  
                              Farmakoloogilised toimeained
                           
                           
                              Markerjääk
                           
                           
                              Loomaliik
                           
                           
                              Jääkide piirnormid
                           
                           
                              Sihtkude
                           
                        
                              „Tülvalosiin
                              
                           
                           
                              Tülvalosiini ja 3-O-atsetüültülosiini summa
                           
                           
                              Sead
                           
                           
                              50 μg/kg
                           
                           
                              Lihaskude
                           
                        
                              50 μg/kg
                           
                           
                              Rasvkude (1)
                              
                           
                        
                              50 μg/kg
                           
                           
                              Maks
                           
                        
                              50 μg/kg
                           
                           
                              Neer
                           
                        
                              Kodulinnud (2)
                              
                           
                           
                              50 μg/kg
                           
                           
                              Rasvkude (3)
                              
                           
                        
                              50 μg/kg
                           
                           
                              Maks
                           
                        
            
                  2)
               
               
                  Lisatakse järgmine punkt 1.2.16:
                  1.2.16.   Ionofoorid
                  
                              Farmakoloogilised toimeained
                           
                           
                              Markerjääk
                           
                           
                              Loomaliik
                           
                           
                              Jääkide piirnormid
                           
                           
                              Sihtkude
                           
                        
                              
                                 Monensiin
                              
                           
                           
                              Monensiin A
                           
                           
                              Veised
                           
                           
                              2 μg/kg
                           
                           
                              Lihaskude
                           
                        
                              10 μg/kg
                           
                           
                              Rasvkude
                           
                        
                              30 μg/kg
                           
                           
                              Maks
                           
                        
                              2 μg/kg
                           
                           
                              Neer
                           
                        
                              2 μg/kg
                           
                           
                              Piim
                           
                        
                              
                                 Lasalotsiid
                              
                           
                           
                              Lasalotsiid A
                           
                           
                              Kodulinnud
                           
                           
                              20 μg/kg
                           
                           
                              Lihaskude
                           
                        
                              100 μg/kg
                           
                           
                              Rasvkude (4)
                              
                           
                        
                              100 μg/kg
                           
                           
                              Maks
                           
                        
                              50 μg/kg
                           
                           
                              Neer
                           
                        
                              150 μg/kg
                           
                           
                              Munad
                           
                        
            
                  3)
               
               
                  Punktist 2.4.4 jäetakse välja kanne „Lasalotsiid”.
               
            
         (1)  Seatõugude puhul hõlmab kõnealune jääkide piirnorm nahka ja rasvkude loomulikes proportsioonides.
      
         (2)  Ei kasutata loomade puhul, kellelt saadakse inimtoiduks ette nähtud mune.
      
         (3)  Kodulinnuliikide puhul hõlmab kõnealune jääkide piirnorm nahka ja rasvkude loomulikes proportsioonides.”
      
         (4)  Kodulinnuliikide puhul hõlmab kõnealune jääkide piirnorm nahka ja rasvkude loomulikes proportsioonides.”